Revolusi Nasional Indonesia

Revolusi Nasional Indonesia adolah sabuah konflik basanjato dan partantangan diplomasi antaro Republik Indonesia nan baru tagak malawan Kerajaan Belanda nan dibantu dek pihak Sekutu, diwakili dek Inggirih. Rangkaian peristiwa iko tajadi mulai dari mandaraiknyo pasukan sekutu Inggirih patamo kali di Jakarta pado 29 September 1945 nan dipimpin dek Letnan Jenderal Christinson sasudah ditandatanganinyo Civil Affairs Agreement. Konflik iko balansuang salamo ampek tahun hinggo pangakuan kamerdekaan Indonesia dek Karajaan Balando pado 27 Desember 1949. Meskipun baitu, gerakan revolusi itu surang alah dimulai pado tahun 1908, nan kimi diparingati sabagai tahun dimulainyo kabangkitan nasional Indonesia.
Salamo sekitar ampek tahun, babarapo peristiwa badarah terjadi sacaro sporadis. Salain itu, tajadi pulo sangketo politik sarato duo intervensi internasional. Dalam peristiwa iko, pasukan Balando hanyo mampu manguasai kota-kota gadang di pulau Jawa dan Sumatra, tapi gagal maambiak aliah kendali di kampuang jo daerah pinggiran. Dek sengitno perlawanan basanjato sarato perjuangan diplomatik, Balando berhasil dibuek tatakan untuak mangakui kamerdekaan Indonesia.
Revolusi iko barujuang pado barakhianyo pamarentahan kolonial Hindia Balando dan mangakibatkan parubahan struktur sosial di Indonesia; kakuasaan rajo-rajo mulai dikurangi atau dihilangkan. Peristiwa iko disabuik juo "revolusi sosial", nan tajadi di babarapa bagian di pulau Sumatra.
Pergerakan nasionalis untuak mandukuang kamerdekaan Indonesia dari Karajaan Balando, takah Budi Utomo, Partai Nasional Indonesia, Sarekat Islam jo Partai Komunis Indonesia tumbuah dengan capek di partangahan abaik ka-20. Budi Utomo, Sarekat Islam dan gerakan nasional lainnyo mamprakarsai strategi karaja samo jo mangirim wakil mereka ka Volksraad (dewan rakyat) dengan harapan Indonesia akan diagiah hak mamarentah diri surang tanpa campua tangan Karajaan Balando. Adapun gerakan nasionalis lainnyo mamiliah caro non-kooperatif dengan manuntuik kabebasan pamarentahan Indonesia surang dari Balando. Pamimpin gerakan iko adolah Soekarno jo Mohammad Hatta, duo urang mahasiswa nasionalis nan kelak manjadi presiden jo wakil presiden patamo. Pergerakan iko dimudahan dengan adonya kabijakan Politik Etis nan dijalanan dek Balando.
Pandudukan Indonesia dek Japang salamo tigo satangah tahun maso Parang Dunia Kaduo marupoan faktor penting untuak revolusi barikuiknyo. Balando hanyo punyo saketek kamampuan untuak mampartahankan panjajahan di Hindia Balando. Hanyo dalam wakatu tigo bulan, Japang berhasil manguasai Sumatra. Japang kudian bausaho untuak maambiak hati kaum nasionalis dengan maagiah janji kamerdekaan untuak Indonesia jo mazinan panggunoan bahaso Indonesia di ruang publik. Iko manimbulkan lahianyo organisasi-organisasi parjuangan di sado nagari.
Katiko Japang barado di ambang kakalahan parang, Balando baliak untuak marabuik baliak bakeh koloni mereka. Pado 7 September 1944, Perdana Menteri Japang Kuniaki Koiso manjanjian kamerdekaan kapado Indonesia, walaupun indak manetapkan tanggal resmi.
Pakiroan nan maningga dalam paparangan untuak kamerdekaan Indonesia dari rakyat sipil jo pajuang nan tabunuah sabanyak 97,421 hinggo 100,000 korban jiwa dari pihak Indonesia. Salain itu, tantaro Inggirih nan bajumlah 980 dipakiroan dibunuah dan hilang di Jawa dan Sumatra antaro tahun 1945-1946, kabanyakan marupoan prajurit India. Adopun untuak Balando labih dari 4000 tantaronyo kahilangan nyawa mereka di Indonesia. Labiah banyak lai tantaro Japang gugur, tantaro Japang nan maningga dalam paparangan sabanyak 1057 jiwa. Salain itu, labiah dari tujuah juta jiwa mangungsi di Sumatra jo Jawa.
Tantaro Japang nan ikuik sato dalam parang kamerdekaan iko dan indak baliak ka Japang bahkan sasudah Indonesia merdeka, diagiah panghargaan dek pamarentah Indonesia dan diagiah pulo pitih pensiun. Katiko maningga, mereka dimakaman dalam pamakaman kanegaraan dek militer Indonesia.
Gerakan revolusi nasional Indonesia iko maagiah efek langsung pado kondisi ekonomi, sosial, jo budaya Indonesia itu surang, di antaronyo kakurangan bahan makanan, jo bahan bakar. Ado duo efek dalam ekonomi nan ditimbulkan dek gerakan nasional Indonesia nan dampaknyo langsuang ka ekonomi Karajaan Balando jo Indonesia, kaduonya baliak untuak mambangun ekonomi mereka sacaro berkelanjutan saudah Parang Dunia II dan gerakan revolusi Indonesia. Republik Indonesia matur baliak satiok hal nan dibutuhkan dek rakyat Indonesia nan mulonyo diblokade dek Belanda.